Държавен вестник, бр. 61, 2015 г., стр. 51

БРОЙ  61	
Д Ъ Р Ж А В Е Н  В Е С Т Н И К 	
СТР.  51  
7.
са включени в списъка за гласуване с подвижна избирателна кутия. 
 
Заличаването преди отпечатването им се извършва автоматизирано, а след отпечатването им – с 
хоризонтална черта, така че заличеното име да се чете. 
До предаването на списъците на СИК вписването на избирателите, които имат право да гласуват, 
но са пропуснати, както и на тези, за които е отпаднало основанието, въз основа на което са били заличени, 
се извършва от органите по чл. 23, ал.1 от ИК по искане на избирателя. Избирателите, които са изтърпели 
наказание лишаване от свобода или не са вече под запрещение, се вписват в списъците след представяне на 
съответен документ в общината или района, или кметството. 
При произвеждане на втори тур на избори за кмет в избирателните списъци се вписват и имената 
на гражданите, които между двата тура са придобили избирателно право (чл. 411 от ИК).    
 
След последното име на избирателя се поставя хоризонтална черта от общинската 
администрация. 
Списъкът от имена се подписва от кмета на общината, съответно от кмета на кметството или 
от кметския наместник, и от секретаря на общината. В градовете с районно деление списъците се 
подписват от кмета и от секретаря на района. 
В списъка преди чертата, графите ЕГН и документ за самоличност се попълват от секционната 
избирателна комисия. 
 
В допълнителната страница (под чертата) на списъка, секционната избирателна комисия в 
изборния ден вписва: 
   - лицата, които имат право да гласуват, но са пропуснати в избирателния списък и не фигурират 
в списъка на заличените лица по чл. 38 от ИК, но имат постоянен адрес на територията на секцията 
(чл.264, ал.4 от ИК) към дата 6 месеца преди изборния ден и настоящ адрес на територията на Република 
България към дата 6 месеца преди изборния ден; 
                  - лицата, заети в произвеждането на изборите като членове на секционна избирателна комисия 
или охрана на съответната секция се вписват при условие, че отговарят на изискванията на чл. 396, ал. 1 
или 2 от ИК и след представяне на декларация по образец, че не са гласували и няма да гласуват на друго 
място. Декларацията се прилага към избирателния списък и е неразделна част от него (чл. 233 от ИК); 
- избирател с увредено зрение или със затруднения в придвижването, избрал да гласува в секция 
различна от секцията, в чийто избирателен списък фигурира се вписва при условие, че отговаря на 
изискванията на чл. 396, ал. 1 или 2 от ИК и след като представи декларация по образец, че не е гласувал и 
няма да гласува на друго място. Декларацията се прилага към избирателния списък и е неразделна част от 
него. В допълнителната страница на избирателния списък се вписват всички данни на избирателя (чл.235, ал. 
1 и 3 от ИК); 
- лицата, които са включени в списъка на заличените лица на основание чл. 38, ал. 2, т. 1, 2, 3 и 8, но 
са представили удостоверение по чл. 40, ал. 1, предложение първо от ИК, че основанието за включването им 
в списъка е отпаднало или не е налице и имат постоянен адрес на територията на секцията към дата 6 
месеца преди изборния ден и настоящ адрес на територията на Република България към дата 6 месеца 
преди изборния ден. Тези лица представят и декларация по образец, че не са гласували и няма да гласуват на 
друго място, която се прилага към избирателния списък и е неразделна част от него; 
- избиратели, вписани в избирателни списъци в лечебни заведения, домове за стари хора и други 
специализирани институции, които в изборния ден се намират извън тях се дописват при условие, че 
постоянния им адрес е на територията на секцията към дата 6 месеца преди изборния ден и след 
представяне на декларация по образец, че не са гласували и няма да гласуват на друго място. Декларацията 
се прилага към избирателния списък и е неразделна част от него; 
- избиратели, вписани в избирателни списъци в местата за изтърпяване на наказание лишаване от 
свобода и за задържане, които в изборния ден се намират извън тях се дописват при условие, че постоянния 
им адрес е на територията на секцията към дата 6 месеца преди изборния ден и след представяне на 
декларация по образец, че не са гласували и няма да гласуват на друго място. Декларацията се прилага към 
избирателния списък и е неразделна част от него. 
 
В допълнителната страница на избирателния списък СИК попълва графа "Име", като вписва 
последователно собственото, бащиното и фамилното име на избирателя от документа за самоличност и 
графите "ЕГН" , "Документ за самоличност" и "Адрес". 
Допълнителната страница от избирателния списък се подписва от председателя и секретаря на 
секционната избирателна комисия.